62019CO0757_INF
Ordonanța Curții (Camera a șasea) din 28 mai 2020 – Wallonische Region (Înmatricularea unui vehicul al unei societăți nerezidente)
(Cauza C-757/19)
„Trimitere preliminară – Articolul 99 din Regulamentul de procedură al Curții – Articolul 49 TFUE – Libertatea de stabilire – Circulație rutieră – Înmatricularea autovehiculelor – Conducător auto care are reședința într-un stat membru – Vehicul înmatriculat în alt stat membru – Vehicul pus la dispoziția administratorului unei societăți comerciale stabilite în acest alt stat membru – Obligația de a avea în permanență la bordul vehiculului dovada legalității utilizării acestui vehicul – Proporționalitate”
Libertatea de stabilire – Restricții – Persoană rezidentă pe teritoriul național care este administratorul unei societăți stabilite în alt stat membru – Utilizarea unui vehicul care prezintă plăcuțe de înmatriculare străine – Reglementare națională care prevede, sub sancțiunea unei amenzi, obligația de a furniza imediat dovada legalității utilizării sale – Inadmisibilitate – Justificare – Lipsă – Încălcarea principiului proporționalității
(Art. 49 TFUE)
(a se vedea punctele 23, 27-31 și 33-35 și dispozitivul)
Dispozitivul
Articolul 49 TFUE trebuie interpretat în senul că se opune reglementării unui stat membru în temeiul căreia un rezident al acestui stat membru nu se poate prevala de o derogare de la obligația de înmatricularea a vehiculelor, în statul membru respectiv, pentru un vehicul înmatriculat într‑un alt stat membru și pus la dispoziția sa de o societate al cărei administrator este și care este stabilită în acest alt stat, decât dacă documentele care atestă că persoana interesată îndeplinește condițiile de aplicare a acestei derogări se află în permanență la bordul acestui vehicul.